એકવાર કોઈ એક મહાત્મા હિમાલયના એક ગામડામાં પહોંચ્યા તે વખતે ત્યાંના લોકોએ ફરિયાદ કરી, “મહારાજ ! અમે ઘણા દુઃખી છીએ, અહીં સાપ પુષ્કળ છે તેથી અમે ભયભીત રહ્યા કરીએ છીએ.” આ સાંભળી મહાત્માએ પૂછ્યું કે, “સાપ કરડવાથી તમારા ગામમાં કેટલા મરી ગયા ?” ત્યારે જવાબ મળ્યો કે મરી તો કોઈ ગયું નથી. ત્યારે મહાત્માએ લોકોને સમજાવ્યું કે, “તમે બધા કેવળ સર્પને જ જુઓ છો અને તમારા રક્ષક એવા ભગવાનને ભૂલી જાઓ છો !” આપણે પણ આવું જ કરીએ છીએ.